ઇંગ્લેન્ડ સામે પાંચ મેચની ટેસ્ટ સિરીઝ ગુમાવનાર ભારતીય ટીમે પાંચમી અને અંતિમ ટેસ્ટ મેચમાં લોકેશ રાહુલ અને ઋષભ પંતની સદીની મદદથી મેચ બચાવવા સંઘર્ષ કર્યો હતો. પંત અને રાહુલ વચ્ચે બેવડી સદીની ભાગીદારી નોંધાઈ હતી પરંતુ ૩૨૫ રનના સ્કોરે રાહુલ આઉટ થયા બાદ વધુ ૨૦ રનમાં ભારતે બાકીની ચારેય વિકેટ ગુમાવતાં ઇંગ્લેન્ડે ચોથી ટેસ્ટ ૧૧૮ રને જીતી પાંચ ટેસ્ટ મેચની સિરીઝ ૪-૧થી જીતી લીધી હતી અને પોતાની અંતિમ ટેસ્ટ મેચ રમવા ઊતરેલા એલેસ્ટર કૂકને ભવ્ય વિજયી વિદાય આપી હતી. એલેસ્ટર કૂકે આ મેચની પ્રથમ ઇનિંગમાં ૭૧ અને બીજી ઇનિંગમાં ૧૪૭ રન બનાવ્યા હતા જેને કારણે તેને મેન ઓફ ધ મેચ જાહેર કરાયો હતો.